EDUKOVATI MLADE DA PREPOZNAJU I SUPROTSTAVE SE GOVORU MRŽNJE I NASILJU | GAMN\nOvo je tema koja treba da zaokupi pažnju svih aktera, a poseban akcenat bih stavio na porodicu, obrazovne institucije i medije. Dakle, nema samo jednog nosioca odgovornosti već je neophodna saradnja više aktera. Definitivno treba u Crnoj Gori više raditi na ovom pitanju. Ministarstvo sporta/Direktorat za mlade na nivou Crne Gore sprovodi kampanju Savjeta Evrope „Suzbijanje govora mržnje”, koja uključuje i brojne partnere iz javnih ustanova ali i nevladinih organizacija. Dakle, procjenjujući potrebe i probleme učestvujemo planiranjem i realizacijom različitih akcija na suzbijanju govora mržnje u off-line i on-line svijetu. Pažnju smo posvetili uglavnom obuci vršnjačkih edukatora i profesora i nastavnika za suzbijanje govora mržnje uopšte.\nProjekti poput „Crna Gora bez mržnje” su važni za suzbijanje takvih pojava upravo kroz obrazovanje i ukazivanje na posljedice govora mržnje.